Messier 74

Messier 74 alebo M 74 alebo NGC 628 je špirálová galaxia v súhvezdí Ryby, ktorú objavil francúzsky astronóm Pierre Méchain 11. septembra 1780.

Hoci patrí do Messierovho katalógu, má magnitúdu len 9,19, čím sa zaraďuje medzi menej jasné Messierove objekty. Na jej rozoznanie potrebujeme ďalekohľad s aspoň 10 cm objektívom a aj v 10 cm ďalekohľade sa bude javiť len ako hmlistý fliačik. Na rozoznanie špirálových ramien potrebujeme väčší ďalekohľad.

Leží asi jeden a pol stupňa východseverovýchodne od hviezdy éta Piscium. M 74 sa na fotografických snímkach javí ako klasická špirálová galaxia, na ktorú sa dívame kolmo zhora. Takýto pohľad zhora sa nazýva „en face“. Je to priam vzorová ukážka galaxií typu Sc. M 74 je skoro rovnako veľká ako Mliečna cesta (priemer 80 000 ly), obsahuje však len 40 miliárd hviezd, čo je desatina počtu hviezd nachádzajúcich sa v Mliečnej ceste. V súčasnosti sa nachádza vo vzdialenosti 30 miliónov svetelných rokov od nás a vzďaľuje sa rýchlosťou 793 km/s.

Iné projekty 

Súhvezdie Ryby
628
Špirálové galaxie
Messierove objekty
0005974
01149
IRAS objekty
2MASX objekty
MCG objekty
CGCG objekty
UZC objekty
PSCz objekty
HIPASS objekty
Astronomické objekty objavené v roku 1780